O‘zbekiston Respublikasi Davlat budjetiga va davlat maqsadli jamg‘armalari budjetlariga soliqlar va boshqa majburiy to‘lovlarning hisoblanishi va tushumlari to‘g‘risidagi hisobotlar, tushumlar bo‘yicha solishtirish dalolatnomalarni tuzish hamda taqdi

O‘zbekiston Respublikasining Budjet kodeksi va O‘zbekiston Respublikasi Prezidentining 2015-yil 22-dekabrdagi PQ-2455-son “O‘zbekiston Respublikasining 2016-yilgi asosiy makroiqtisodiy ko‘rsatkichlari prognozi va Davlat budjeti parametrlari to‘g‘risida”gi qaroriga muvofiq buyuraman:
 1. O‘zbekiston Respublikasi moliya vazirining 2015-yil 9-fevraldagi 8-son buyrug‘i (ro‘yxat raqami 2660, 2015-yil 11-mart) (O‘zbekiston Respublikasi qonun hujjatlari to‘plami, 2015-y., 10-son, 121-modda) bilan tasdiqlangan O‘zbekiston Respublikasi Davlat budjetiga va davlat maqsadli jamg‘armalari budjetlariga soliqlar va boshqa majburiy to‘lovlarning hisoblanishi va tushumlari to‘g‘risidagi hisobotlar, tushumlar bo‘yicha solishtirish dalolatnomalarni tuzish hamda taqdim qilish tartibi to‘g‘risidagi nizomga ilovaga muvofiq o‘zgartirishlar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 5-ilovaning “Daromadlar nomi” ustunidagi “1-ilovada” degan so‘zlar “22-ilovada” degan so‘zlar bilan almashtirilsin.
 2. 6-ilovaning “Daromadlar nomi” ustunidagi “2-ilovada” degan so‘zlar “23-ilovada” degan so‘zlar bilan almashtirilsin.
 3. 7-ilovaning “Daromadlar nomi” ustunidagi “3-ilovada” degan so‘zlar “24-ilovada” degan so‘zlar bilan almashtirilsin.
 4. 8-ilovaning “Daromadlar nomi” ustunidagi “4-ilovada” degan so‘zlar “25-ilovada” degan so‘zlar bilan almashtirilsin.
 5. 10-ilovaning “Manbalar nomi” ustunidagi “5-ilovada” degan so‘zlar “26-ilovada” degan so‘zlar bilan almashtirilsin.
 6. 22-ilova mazkur o‘zgartirishlarning 1-ilovasiga muvofiq tahrirda bayon qilinsin.
 7. 23-ilova mazkur o‘zgartirishlarning 2-ilovasiga muvofiq tahrirda bayon qilinsin.
 8. 24-ilovadagi “Yuridik va jismoniy shaxslarni (jumladan norezidentlarni) jalb etish yo‘li bilan ommaviy tomosha tadbirlarini tashkil etishdan daromad oladigan, gastrol-konsert faoliyati bilan shug‘ullanish litsenziyasiga ega bo‘lgan tashkilotlar tomonidan to‘langan yagona soliq to‘lovidan O‘zbekiston Respublikasi Moliya vazirligi huzuridagi Respublika yo‘l jamg‘armasiga ajratmalar” degan so‘zlar “Konsert-tomosha faoliyati bilan shug‘ullanish litsenziyasiga ega bo‘lgan yuridik jismoniy shaxslarni (jumladan norezidentlarni) jalb etish yo‘li bilan ommaviy tomosha tadbirlarini tashkil etishdan daromad oladigan korxonalar tomonidan to‘langan yagona soliq to‘lovidan O‘zbekiston Respublikasi Moliya vazirligi huzuridagi Respublika yo‘l jamg‘armasiga ajratmalar” degan so‘zlar bilan almashtirilsin.
 9. 25-ilovadagi “Yuridik va jismoniy shaxslarni (norezidentlarni qo‘shgan holda) jalb etish yo‘li bilan ommaviy tomosha tadbirlarini tashkil etishdan daromad oladigan, gastrol-konsert faoliyati bilan shug‘ullanish litsenziyasiga ega bo‘lgan tashkilotlar tomonidan to‘langan yagona soliq to‘lovidan O‘zbekiston Respublikasi Moliya vazirligi huzuridagi Umumta’lim maktablari, kasb-hunar kollejlari, akademik litseylar va tibbiyot muassasalarini rekonstruksiya qilish, mukammal ta’mirlash va jihozlash jamg‘armasiga ajratmalar” degan so‘zlar “Konsert-tomosha faoliyati bilan shug‘ullanish litsenziyasiga ega bo‘lgan yuridik va jismoniy shaxslarni (jumladan norezidentlarni) jalb etish yo‘li bilan ommaviy tomosha tadbirlarini tashkil etishdan daromad oladigan korxonalar tomonidan to‘langan yagona soliq to‘lovidan O‘zbekiston Respublikasi Moliya vazirligi huzuridagi budjetdan tashqari Umumta’lim maktablari, kasb-hunar kollejlari, akademik litseylar va tibbiyot muassasalarini rekonstruksiya qilish, mukammal ta’mirlash va jihozlash jamg‘armasiga ajratmalar” degan so‘zlar bilan almashtirilsin.
 10. 26-ilova mazkur o‘zgartirishlarning 3-ilovasiga muvofiq tahrirda bayon qilinsin.
 11. Mazkur o‘zgartirishlar O‘zbekiston Respublikasi Davlat soliq qo‘mitasi, Davlat bojxona qo‘mitasi va Markaziy banki bilan kelishilgan.